ȘTIU, 2 septembrie 2021, cu Mihaela Măncilă și Bogdan Hofbauer.
Toamna asta se deschide sezonul de vânătoare la Guvern. 3 partide vor să îi dea jos – printre ele, frații de la guvernare, USR-Plus. Foștii frați, de fapt, pentru că liderul USR, Dan Barna, ar trebui să se alieze cu dușmanii de la PSD și de la AUR ca să doboare Guvernul. Vrem spitale, dar rămânem cu voința. A trecut vara, iar primăriile le-au blocat apa caldă și căldura. Nici Meșterul Manole n-a murit: A avut nevoie de 30 de ani să facă un spital în România. Tragedie greacă – sunt 3 zile de doliu în Grecia – a murit compozitorul melodiei Zorba Grecul – dușmanul dictaturii militare din Grecia anilor 70. Lui Cîțu nu îi ajunge meciul cu USR. Așteaptă și meciul din seara asta al naționalei de fotbal. România joacă cu Islanda, iar el cu USR și cu Orban. "Azi câștigăm Big Time" – e mesajul încă actualului prim-ministru. E ca la noi, deci o facem ca la noi. Începe școala și descoperim din nou că elevii nu vor avea manuale. Ca să nu fie discriminare. Te mai miri când vezi așa ceva? 400 de miri la o singură nuntă. S-a rupt masa când s-au strâns banii.
Juriul emisiunii ȘTIU a fost format din Cristian China-Birta, Ioana Enache și Alex Orian.